март всяка година държавите членки представят на Комисията доклад за изпълнението през предходната финансова година на мерките, които са предвидени в техните програми за подпомагане, посочени в част II, дял I, глава II, раздел 4 от Регламент (ЕС) No 1308/2013.
 В този доклад се изброяват и описват мерките, за които е предоставено подпомагане от Съюза съгласно посочения раздел.
 Докладът се представя, като се използва образецът, поместен в приложение III към настоящия регламент.
 2. Едновременно с доклада, посочен в параграф 1, държавите членки представят на Комисията финансовите и техническите данни за изпълнението на мерките, предвидени в техните програми за подпомагане, като използват образеца, поместен в приложение IV.
 Тези данни трябва да съдържат следната информация за всяка финансова година и всяка мярка:
 а)
 за финансовите години от петгодишния период, за които разходите вече са направени: действителни технически данни и отчет за разходите, които в никакъв случай не бива да надхвърлят бюджетните ограничения за държавата членка, определени в приложение VI към Регламент (ЕС) No 1308/2013;
 б)
 за следващите финансови години до края на планирания период за изпълнение на програмата за подпомагане: прогнозни технически данни и прогнози за разходите в рамките на бюджетните ограничения за държавата членка, определени в приложение VI към Регламент (ЕС) No 1308/2013, и в съответствие с най-новата версия на финансовата таблица, представена съгласно член 2 от настоящия регламент посредством образеца, поместен в приложение II към настоящия регламент.
 3. Държавите членки изготвят таблица с подробни данни относно усвояването на подпомагането за мерките за информиране и популяризиране, посочени в член 45 от Регламент (ЕС) No 1308/2013, в рамките на наличните финансови средства. Те представят тази таблица на Комисията до 1 март всяка година, като използват образеца, поместен в приложение V към настоящия регламент.
 4. До 1 март 2017 г. и до 1 март 2019 г. държавите членки представят на Комисията оценка на разходната ефективност и ползите от своите програми за подпомагане, като освен това посочват как може да се повиши тяхната ефикасност.
 Тази оценка се подава, като се използва образецът, поместен в приложение III, придружава се от финансовата и техническата информация съгласно образеца, поместен в приложение IV, и се отнася за всички предходни години от съответния петгодишен период. В заключението освен това се посочват следните точки:
 а) C1: Оценка на разходната ефективност и ползите от програмата за подпомагане;
 б) C2: Начини за повишаване на ефикасността на програмата за подпомагане.
 5. До 1 март всяка година държавите членки представят на Комисията годишен доклад за проверките, извършени през предходната финансова година в изпълнение на изискванията, посочени в глава IV, по отношение на всяка мярка от техните програми за подпомагане. Годишният доклад се представя, като се използва образецът, поместен в приложение VI.
 6. Упоменаванията на плащания през дадена финансова година се отнасят до плащания, действително извършени от държавите членки между 16 октомври от предходната календарна година и 15 октомври от съответната календарна година.
 7. Държавите членки водят подробна документация за своите програми за подпомагане (независимо дали са изменени, или не), както и за всички мерки, предприети при изпълнението на програмите.
 Член 20
 Уведомления във връзка